**PRILOGA: Metodologija za izračun višine povračila dela stroškov občinam zaradi povečanega nadzora državne meje**

1. **Vlada Republike Slovenije s sklepom ugotovi obstoj povečanega nadzora državne meje v preteklem koledarskem letu in 40 % sredstev, ki so v državnem proračunu v tekočem koledarskem letu zagotovljena za povračilo dela stroškov občinam zaradi povečanega nadzora državne meje, med vse občine ob državni meji, na osnovi letno ažuriranih podatkov,** **razdeli na naslednji način:**
2. 90 % zneska je znesek glede na delež dolžine meje, ki se izračuna po formuli:

$\frac{dolžina meje v posamezni občini }{skupna dolžina meje}$ x 0,9 x razpoložljiv znesek;

1. 10 % zneska je znesek glede na faktor obremenitve občine, ki se izračuna po formuli:

$\frac{Količnik 1 za posamezno občino }{vsota Količnikov 1}$ x 0,1 x razpoložljiv znesek,

pri čemer se Količnik 1 za posamezno občino izračuna po formuli:

$\frac{dolžina meje v posamezni občini }{število prebivalcev v tej občini}$.

1. Če se za izračun višine sredstev upoštevajo tudi druge okoliščine, ki pomembno vplivajo na varnost v lokalnem okolju, se to upošteva v okviru faktorja obremenitve občine. Delež višine sredstev iz naslova drugih okoliščin, ki pomembno vplivajo na varnost v lokalnem okolju, je lahko največ 5 % celotne vrednosti zneska za posamezno občino, pri čemer se v okviru faktorja obremenitve občine ustrezno zmanjša delež zneska faktorja obremenitve iz I. 2. točke te priloge.
2. **Vlada Republike Slovenije s sklepom ugotovi obstoj povečanega nadzora državne meje v preteklem koledarskem letu in 60 % sredstev, ki so v državnem proračunu v tekočem koledarskem letu zagotovljena za povračilo dela stroškov občinam zaradi povečanega nadzora državne meje, med občine ob dodatno obremenjeni državni meji (npr. nezakoniti prehodi meje), na osnovi letno ažuriranih podatkov,** **razdeli na naslednji način:**
3. V okviru faktorja obremenitve občine se posamezni občini najprej dodeli znesek glede na število mejnih prehodov:
4. občina, na območju katere je cestni mejni prehod (v nadaljnjem besedilu: MP) za mednarodni promet na regionalni cesti, je upravičena do zneska:
* 5.000 EUR za vsak MP, na katerem je bilo v preteklem letu manj kot 100.000 prehodov;
* 10.000 EUR za vsak MP, na katerem je bilo v preteklem letu več kot 100.000 prehodov in manj kot 500.000 prehodov;
* 25.000 EUR za vsak MP, na katerem je bilo v preteklem letu več kot 500.000 prehodov;
1. občina, na območju katere je cestni MP za obmejni promet na regionalni cesti, je upravičena do zneska 10.000 EUR za vsak MP, na katerem je bilo v preteklem letu več kot 100.000 prehodov.
2. Vsota dodeljenih zneskov iz II. 1. točke te priloge se odšteje od razpoložljivega zneska, ostanek razpoložljivega zneska pa se nato razdeli na naslednji način:
3. 60 % zneska je znesek glede na delež dolžine meje, ki se ga izračuna po formuli:

$\frac{dolžina meje v posamezni občini }{skupna dolžina obremenjene meje}$ x 0,6 x ostanek razpoložljivega zneska;

b) 40 % zneska je znesek glede na faktor obremenitve občine, ki je sestavljen iz:

* zneska glede na delež števila nezakonitih prehodov, ki se ga izračuna po formuli:

$\frac{število nezakonitih prehodov v posamezni občini}{vsota nezakonitih prehodov}$ x 0,2 x ostanek razpoložljivega zneska;

* zneska glede na delež Količnika 1, ki se ga izračuna po formuli:

$\frac{Količnik 1 za posamezno občino }{vsota Količnikov 1}$ x 0,1 x ostanek razpoložljivega zneska,

pri čemer se Količnik 1 za posamezno občino izračuna po formuli:

$\frac{dolžina meje v posamezni občini }{število prebivalcev v tej občini}$;

* zneska glede na delež Količnika 2, ki se ga izračuna po formuli:

$\frac{Količnik 2 za posamezno občino }{vsota Količnikov 2}$ x 0,1 x ostanek razpoložljivega zneska,

pri čemer se Količnik 2 za posamezno občino izračuna po formuli:

$\frac{število nezakonitih prehodov v posamezni občini }{dolžina meje v tej občini}$ x 100.

1. Če se za izračun višine sredstev upoštevajo tudi druge okoliščine, ki pomembno vplivajo na varnost v lokalnem okolju, se to upošteva v okviru faktorja obremenitve občine. Delež višine sredstev iz naslova drugih okoliščin, ki pomembno vplivajo na varnost v lokalnem okolju, je lahko največ 10 % celotne vrednosti zneska za posamezno občino, pri čemer se v okviru faktorja obremenitve občine ustrezno zmanjša delež zneska faktorja obremenitve iz II. 2. b točke te priloge.

**Pomen izrazov:**

* »razpoložljiv znesek« je 40 % oziroma 60 % sredstev, ki so v državnem proračunu v tekočem koledarskem letu zagotovljena za povračilo dela stroškov občinam zaradi povečanega nadzora državne meje;
* »vsota Količnikov 1« je vsota Količnikov 1 vseh občin, ki se izračunajo skladno s formulami navedenimi v tej prilogi;
* »vsota Količnikov 2« je vsota Količnikov 2 vseh občin, ki se izračunajo skladno s formulami navedenimi v tej prilogi;
* »skupna dolžina meje« je dolžina državne meje v občinah iz I. točke te priloge;
* »skupna dolžina obremenjene meje« je dolžina državne meje v občinah iz II. točke te priloge.